
Riigihanke "Laenulepingu sõlmimine" korraldamine 
1.ASJAOLUD JA MENETLUSE KÄIK
Narva linna  2019.aasta eelarve oli kinnitatud Narva Linnavolikogu 20.12.2018.määrusega nr 23 (muudetud 25.04.2019 määrusega nr 9), k.a finantseerimistegevuse eelarve kohustuste võtmise osas. Nimetatud määruse § 6 alusel Linnavolikogu lubas Narva Linnavalitsusel sõlmida Narva linna nimel laenulepingud vastavalt määruse § 3 ja volitas Narva linnapead allkirjastama laenulepingud. 
Riigihangete seaduse (edaspidi RHS) §11 lg1 p 13 kohaselt seaduses sätestatud korda ei ole hankija kohustatud rakendama, kui sõlmitakse laenuleping. Võttes aluseks laenatavat summat ning võttes arvesse hanke ülelinnalist tähtsust, RHS § 15 lg 11 alusel hankijal on õigus kohaldada riigihanke hankelepingu olemusest tulenevalt käesolevas seaduses sätestatud kohustuslikku korda ka sellise hankelepingu sõlmimisel, mis oma olemuselt ei vasta seda korda tingivale tunnusele.

2.ÕIGUSLIKUD ALUSED 
Kohaliku omavalitsuse korralduse seaduse § 30 lg 1 p 2 kohaselt, valla-või linnavalitsus  lahendab ja korraldab kohaliku elu küsimusi , mis volikogu määruste või otsustega või valla või linna põhimäärusega on pandud täitmiseks valitsusele. RHS § 15 lg 12 alusel kui hankija alustab riigihanget registris ilma seadusest tuleneva kohustuseta, on ta kohustatud järgima antud seaduses sätestatud korda . 

3.OTSUS
3.1. Algatada riigihanke „Laenulepingu sõlmimine" avatud hankemenetlus e-riigihangete keskkonnas vastavalt lisatud alusdokumentidele. 
3.2. Määrata ülalnimetatud riigihankes hankijaks Narva Linnavalitsuse Rahandusamet Narva linna nimel ja riigihanke eest vastutavaks isikuks Narva Linnavalitsuse Rahandusameti vanemspetsialist Tatjana Gontšarovat või teda asendav teenistuja.
3.3. Narva Linnavalitsuse Rahandusametil moodustada nimetatud riigihanke hankemenetluseks konkursikomisjon ning riigihanke eest vastutaval isikul esitada konkursitulemused Narva Linnavalitsusele võitja kinnitamiseks. 


4.RAKENDUSSÄTTED 
4.1.Korraldus jõustub seaduses sätestatud korras. 
4.2.Pakkuja, taotleja või hankemenetluses osalemisest huvitatud ettevõtja võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

